stanford-oval/wikipedia huggingface dataset:
จุรินทร์ ลักษณวิศิษฏ์
รางวัลเกียรติยศ

ปี 2529 ได้รับเลือกเป็น ส.ส.ดาวรุ่ง (ส.ส. ใหม่ดีเด่น) โดยสื่อมวลชนสายรัฐสภา
ปี 2530 ได้รับคัดเลือกให้เป็นคณะกรรมาธิการดีเด่น โดย สมาคมสังคมศาสตร์แห่งประเทศไทย จากบทบาทใน คณะกรรมาธิการการท่องเที่ยว สภาผู้แทนราษฎร กรณีทวงคืนทับหลังนารายณ์บรรทมสินธุ์ จากสหรัฐอเมริกา
ปี 2533 ได้รับเลือกเป็นนักศึกษาดีเด่น สถาบัณบัณฑิตพัฒนบริหารศาสตร์ (นิด้า) เนื่องในโอกาสครบรอบ 24 ปี ของการสถาปนาสถาบัน
ปี 2534 ได้รับเลือกตั้งเป็นศิษย์เก่าดีเด่นสมาคมรัฐศาสตร์ มหาวิทยาลัยธรรมศาสตร์
ปี 2537 นักศึกษาเก่าดีเด่น สถาบันบัณฑิตพัฒนบริหารศาสตร์ เนื่องในโอกาสครบรอบ 28 ปี การสถาปนาสถาบัน
ปี 2542 ได้รับอิสริยาภรณ์ชั้นสูงสุด จาก “คณะกรรมการโอลิมปิคสากล”
ปี 2545 ศิษย์เก่าดีเด่นของโรงเรียนสวนกุหลาบวิทยาลัย (เนื่องในโอกาสโรงเรียนสวนกุหลาบวิทยาลัย ครบรอบ 120 ปี)
ปี 2554 ได้รับรางวัล “World No Tobacco Day Awards” จากองค์การอนามัยโลก ( WHO )
ชีวิตส่วนตัว

นายจุรินทร์ เมื่อสมัยยังเป็นนักศึกษาได้เป็นนักเขียน การ์ตูนการเมือง ใช้นามปากกาว่า "อู๊ดด้า" จึงเป็นฉายาที่มักจะเรียกจนติดปากมาจนทุกวันนี้ สถานภาพสมรสกับนางอรอนงค์ ลักษณวิศิษฏ์ มีบุตรี 2 คน
1. นางสาวกันต์กวี ลักษณวิศิษฏ์ (ไอซ์)
2. นางสาวอรจรินทร์ ลักษณวิศิษฏ์ (เอ๊ะ)
นอกจากนี้ นายจุรินทร์ ยังเป็นนักเขียน มีผลงานหนังสือแนวท่องเที่ยว ในเครือสำนักพิมพ์มติชน ชื่อ “อู๊ดด้าจับปากกาพาเที่ยว” และเคยเป็นผู้สื่อข่าวของหนังสือพิมพ์มติชน อีกด้วย
เครื่องราชอิสริยาภรณ์

จุรินทร์ ลักษณวิศิษฏ์ ได้รับพระราชทานเครื่องราชอิสริยาภรณ์ชั้นสูงสุดตระกูลต่างๆ ดังนี้
พ.ศ. 2538 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2552 –  เหรียญลูกเสือสดุดี ชั้นที่ 1
ฟุตบอลหญิงชิงแชมป์เอเชีย รุ่นอายุไม่เกิน 20 ปี

| --- | --- |

ผู้จัด: เอเอฟซี
ก่อตั้ง: ค.ศ. 2002; 23 ปีที่แล้ว (2002)
ภูมิภาค: เอเชีย
จำนวนทีม: 12
ทีมชนะเลิศปัจจุบัน:  เกาหลีเหนือ (สมัยที่ 2)
ทีมที่ประสบความสำเร็จที่สุด:  ญี่ปุ่น (6 สมัย)
 ฟุตบอลหญิงชิงแชมป์เอเชีย รุ่นอายุไม่เกิน 20 ปี 2024
ฟุตบอลหญิงชิงแชมป์เอเชีย รุ่นอายุไม่เกิน 20 ปี (อังกฤษ: AFC U-20 Women's Asian Cup) เป็นการแข่งขันฟุตบอลสำหรับทีมชาติหญิงอายุไม่เกิน 20 ปี จัดโดย สมาพันธ์ฟุตบอลเอเชีย (เอเอฟซี) ทุก ๆ สองปี และทำหน้าที่เป็นการแข่งขันรอบคัดเลือกของฟุตบอลโลกหญิงอายุไม่เกิน 20 ปี การแข่งจัดขั้นครั้งแรกใน ค.ศ. 2002 ในชื่อ ฟุตบอลหญิงชิงแชมป์เอเชีย รุ่นอายุไม่เกิน 19 ปี โดยกำหนดอายุสูงสุดไว้ที่ 19 ปี ก่อนจะเพิ่มกำหนดอายุสูงสุดไว้ที่ 20 ปี ตั้งแต่ ค.ศ. 2022
ผู้ชนะเลิศปัจจุบันคือ เกาหลีเหนือ โดยชนะญี่ปุ่นด้วยผลประตู 2–1 ในนัดชิงชนะเลิศ 2024 ประเทศที่ประสบความสำเร็จมากที่สุดในรายการนี้คือญี่ปุ่น โดยชนะเลิศหกสมัย
รูปแบบ

ไม่มีการแข่งขันรอบคัดเลือกในปี 2002 และ 2004 โดยทีมทั้งหมดได้เข้าร่วมในรอบแบ่งกลุ่มโดยตรง รอบคัดเลือกนำมาใช้ในการแข่งขันปี 2006 โดยมีแปดทีมที่ผ่านเข้ารอบสุดท้าย แปดทีมจะแบ่งออกเป็นสองกลุ่ม กลุ่มละสี่ทีม ทีมที่จบสองอันดับแรกของกลุ่มจะผ่านเข้าสู่รอบรองชนะเลิศ จำนวนทีมลดลงเหลือหกทีมในปี 2011 และ 2013 โดยทุกทีมแข่งขันแบบพบกันหมด รูปแบบการแข่งขันก่อนปี 2011 นำกลับมาใช้อีกครั้งตั้งแต่การแข่งขันในปี 2015 เป็นต้นไป การแข่งขันจะขยายจำนวนทีมจาก 8 เป็น 12 ทีม ตั้งแต่ปี 2026 เป็นต้นไป
ผลการแข่งขัน

ค.ศ. 2002–2019: ฟุตบอลหญิงชิงแชมป์เอเชีย รุ่นอายุไม่เกิน 19 ปี
ค.ศ. 2022–ปัจจุบัน: ฟุตบอลหญิงชิงแชมป์เอเชีย รุ่นอายุไม่เกิน 20 ปี
ผลงานแบ่งตามชาติ

| ชาติ | ชนะเลิศ | รองชนะเลิศ | อันดับที่สาม | อันดับที่สี่ |
| --- | --- | --- | --- | --- |
|  ญี่ปุ่น | 6 (2002, 2009, 2011, 2015, 2017, 2019) | 2 (2007, 2024) | – | 2 (2006, 2013) |
|  เกาหลีเหนือ | 2 (2007, 2024) | 6 (2006, 2011, 2013, 2015, 2017, 2019) | 2 (2004, 2009) | 1 (2002) |
|  เกาหลีใต้ | 2 (2004, 2013) | 1 (2009) | 2 (2015, 2019) | 3 (2007, 2011, 2024) |
|  จีน | 1 (2006) | 1 (2004) | 5 (2002, 2007, 2011, 2013, 2017) | 2 (2009, 2015) |
|  จีนไทเป | – | 1 (2002) | – | – |
|  ออสเตรเลีย | – | – | 2 (2006, 2024) | 2 (2017, 2019) |
|  ไทย | – | – | – | 1 (2004) |
แหล่งข้อมูลอื่น

| ด ค กฟุตบอลหญิงระหว่างประเทศ |
| --- | --- | --- |
 ฟีฟ่า  ฟุตบอลโลก  โอลิมปิก  Algarve Cup  Cyprus Cup  ฟุตบอลโลก ยู 20  ฟุตบอลโลก ยู 17  อันดับโลก  นักฟุตบอลยอดเยี่ยมแห่งปี  Player of the Century  นักฟุตบอลหญิงยอดเยี่ยม Geography  Teams  Competitions  Federations  Codes 
| เอเชีย |  เอเอฟซี เอเชียนคัพหญิง ยู-19 ยู-16 ยู-14 ภูมิภาค (อาเซียน, ตะวันออก, ใต้, กลาง, ตะวันตก)  |  |
| แอฟริกา |  ซีเอเอฟ หญิงชิงแชมป์ U-20 U-17  |  |
| อเมริกาเหนือ |  คอนคาแคฟ โกลด์คัพหญิง U-20 U-17  |  |
| อเมริกาใต้ |  คอนเมบอล โกปาอเมริกาหญิง U-20 U-17  |  |
| โอเชียเนีย |  โอเอฟซี เนชันส์คัพหญิง U-20 U-17  |  |
| ยุโรป |  ยูฟ่า หญิงชิงแชมป์ U-19 U-17  |  |
| Non-FIFA |  NF-Board Women's Viva World Cup  |  |
| เกมส์ |  ออลแอฟริกาเกมส์  เอเชียนเกมส์  Central America and Caribbean  Central American Games  Pan American Games  Pacific Games  South Asian Games  ซีเกมส์  Universiade  |  |
 ดูเพิ่ม ฟุตบอลทีมชายระหว่างประเทศ
สันติราษฎร์ กุลนพเกียรติ

| สันติราษฎร์ กุลนพเกียรติ |
| --- | --- |
เกิด: 26 กันยายน พ.ศ. 2530 (37 ปี)  จังหวัดเชียงใหม่ ประเทศไทย
ส่วนสูง: 185 เซนติเมตร
อาชีพ: นักแสดง นายแบบ
ปีที่แสดง: (2559 – ปัจจุบัน)
ผลงานเด่น: อาโจว - กาลครั้งหนึ่งในหัวใจ (2559)   ดร.สันติธร / เล็ก / ด็อก - เศรษฐีตีนเปล่า (2563)   กุหลาบ / ฮีโร่ / อินทนนท์ - พยัคฆ์ร้ายนายกุหลาบ (2565)   กล้า - ขวางทางปืน (2565)   สารวัตรเจมส์ - เปิดโหมดล่า อย่าท้าทายระบบ (2568)
สังกัด: ช่อง 7 เอชดี (2559-ปัจจุบัน)
สันติราษฎร์ กุลนพเกียรติ ชื่อเล่น เบน  (เกิดเมื่อวันที่ 26 กันยายน พ.ศ. 2530) เป็นนักแสดงชาวไทย สังกัดช่อง 7 เอชดี เกิดที่จังหวัดเชียงใหม่ เป็นที่รู้จักกันจากบทบาท "อาโจว" ในละครเรื่อง กาลครั้งหนึ่งในหัวใจ
ประวัติ

สันติราษฎร์เกิดเมื่อวันที่ 26 กันยายน พ.ศ. 2530 เกิดที่จังหวัดเชียงใหม่ศึกษาระดับประถมศึกษาที่โรงเรียนมงฟอร์ตวิทยาลัยเชียงใหม่ ต่อมาเขาศึกษาต่อระดับปริญญาตรีที่มหาวิทยาลัยราชภัฏสวนดุสิต คณะนิเทศศาสตร์ และระดับปริญญาโทที่คณะบริหารธุรกิจมหาวิทยาลัยรามคำแหง
สันติราษฎร์เริ่มเข้าสู่วงการบันเทิงจากการเดินแบบ ถ่ายแบบ และโฆษณาต่าง ๆ และเป็นผู้ผ่านเข้ารอบในเวทีการประกวด Asia New Star Model  Face Of Thailand 2013 ได้รับรางวัลตำแหน่งชนะเลิศ ต่อมาเขาได้รับโอกาสจากผู้จัดการส่วนตัวจึงได้มีการชักชวนเรียนการแสดงต่าง ๆ ภายหลังเขาได้มีโอกาสร่วมแสดงละครเรื่อง กาลครั้งหนึ่งในหัวใจ ในฐานะนักแสดงรับเชิญ ผลิตโดย บริษัท มงคลการละคร จำกัด โดยผู้จัด ตะวัน จารุจินดา เมื่อในปี 2559 เขาได้ลงนามสัญญาในฐานะนักแสดงในสังกัดช่อง 7 เอชดี และมีผลงานละครต่าง ๆ เป็นต้น
ในปี 2562 เขามีผลงานละครซิทคอมเรื่อง โรงพัก รักไม่จำกัด ในฐานะนักแสดงนำละครเรื่องแรกแสดงคู่กับ จาด้า อินโตร์เร และเป็นการร่วมงานกันครั้งแรกและเป็นที่รู้จักกันในบทบาท "ร.ต.ท.ปรัชญา กล้าเผชิญภัย" ขณะที่ละครซิทคอมเรื่องนี้ออกอากาศตอนแรกถึงตอนสุดท้ายเป็นต้นและเป็นละครที่ได้รับกระแสตอบรับที่ดีเรื่อยมา
ในปี 2563 สันติราษฎร์มีผลงานแสดงละครรีเมคที่ยอดนิยมในอดีตเรื่อง เศรษฐีตีนเปล่า ซึ่งรับบทเป็น "ด.ร.สันติธร" แสดงคู่กับ คริษฐา สังสะโอภาส ละครเรื่องนี้ถือได้ว่าประสบความสำเร็จและการตอบรับดีกลายเป็นละครตอนจบเรตติงสูงสุด 9.6
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| ละครโทรทัศน์> ปี พ.ศ. | ละครโทรทัศน์> เรื่อง | ละครโทรทัศน์> บทบาท |
| --- | --- | --- |
| 2559 | กาลครั้งหนึ่งในหัวใจ | อาโจว |
| 2560 | โซ่เสน่หา | สุวัฒน์ (วัฒน์) |
| 2560 | มัสยา | ประจวบ |
| 2560 | นักรบตาปีศาจ | พ.ต.ต. เก่ง |
| 2560 | เล่ห์รักยาใจ | พ.ต.ต. พิชิตชัย |
| 2561 | รักปรุงรส | ไท |
| 2561 | ไฮโซสะออน | ม.ล.นพคุณ ศิริโยธา |
| 2562 | รักนี้บุญรักษา | มาร์ค |
| 2562 | โรงพัก รักไม่จำกัด | ร.ต.ท. ปรัชญา กล้าเผชิญภัย |
| 2562 | สวยซ่อนคม | นัทที |
| 2562 | ตะกรุดโทน | สารวัตรดำเกิง |
| 2563 | เศรษฐีตีนเปล่า | สันติธร พิทยจิดากานต์ (เล็ก / ด็อก) |
| 2563 | ม่านบังใจ | กวิน (วิน) |
| 2563 | คนเหนือฅน | หมวดตรี |
| 2563 | สมบัติมหาเฮง | เมธี ไพรนุรักษ์ (ธี) |
| 2563 | ปิ่นไพร | กฤษดา กิติโยธิน / กริช แจ้งคำ |
| 2565 | เขยบ้านไร่ สะใภ้ไฮโซ | วสุ |
| 2565 | พยัคฆ์ร้ายนายกุหลาบ | กุหลาบ แย้มสกุล / ฮีโร่ / อินทนนท์ (นนท์) |
| 2565 | ขวางทางปืน | ร.ต.อ. กล้า รักถิ่น |
| 2566 | หงส์ในกรงกา | กุมภา สิงคหบดีรักษ์ |
| 2567 | ไฟน้ำค้าง | วีกิจ เรืองวีรกานต์ |
| 2567 | เล่ห์ร้ายเกมลวง | ทวีรัฐ |
| 2568 | เปิดโหมดล่า อย่าท้าทายระบบ | พ.ต.ต. จิรายุ สุขประชา (สารวัตรเจมส์) |
ผลงานอื่น ๆ > พิธีกร

เส้นทางบันเทิง ช่อง 7
เที่ยงบันเทิง ช่อง 7
ดีเจรับเชิญ Goodtime 98.5 FM
ผลงานอื่น ๆ > รายการ

2564 “ผู้ต้องฮา”  ช่อง See U KUB (Youtube) ร่วมกับ เข้ม หัสวีร์ ภัคพงษ์ไพศาล และ ยูโร ยศวรรธน์ ทะวาปี
การสังเคราะห์นิวเคลียสของบิกแบง

ในการศึกษาจักรวาลวิทยาเชิงกายภาพ การสังเคราะห์นิวเคลียสของบิกแบง (อังกฤษ: Big Bang nucleosynthesis; BBN) หรือ การสังเคราะห์นิวเคลียสเริ่มแรก เป็นการอธิบายถึงกระบวนการกำเนิดนิวเคลียสต่างๆ นอกเหนือไปจากนิวเคลียสของ H-1 (เช่น ไอโซโทปแสงของไฮโดรเจน ซึ่งนิวเคลียสประกอบด้วยโปรตอนเดี่ยว) ระหว่างช่วงยุคต้นของการเกิดเอกภพ การสังเคราะห์นิวเคลียสแรกเริ่มนี้เกิดขึ้นในเวลาไม่กี่นาทีหลังจากเกิดบิกแบง เชื่อกันว่าเป็นต้นเหตุของการก่อตัวของไอโซโทปธาตุหนักของไฮโดรเจน ที่รู้จักกันในชื่อ ดิวเทอเรียม (H-2 หรือ D), ฮีเลียมไอโซโทป He-3 และ He-4, และ ลิเทียมไอโซโทป Li-6 และ Li-7 นอกจากนิวเคลียสที่เสถียรเหล่านี้ ยังมีพวกที่ไม่เสถียรอยู่ด้วย หรือพวกไอโซโทปกัมมันตรังสี (Radionuclide) เช่น ทริเทียม H-3, เบอริลเลียม Be-7 และ เบอริลเลียม Be-8 ไอโซโทปที่ไม่เสถียรเหล่านี้อาจเสื่อมสลายไปหรือรวมตัวเข้ากับนิวเคลียสอื่นๆ และกลายเป็นหนึ่งในบรรดาไอโซโทปเสถียร
แหล่งข้อมูลอื่น > สำหรับผู้อ่านทั่วไป

Weiss, Achim. "Big Bang Nucleosynthesis: Cooking up the first light elements". Einstein Online. คลังข้อมูลเก่าเก็บจากแหล่งเดิมเมื่อ 8 February 2007. สืบค้นเมื่อ 2007-02-24.
White, Martin: Overview of BBN เก็บถาวร 2007-02-17 ที่ เวย์แบ็กแมชชีน
Wright, Ned: BBN (cosmology tutorial)
Big Bang nucleosynthesis on arxiv.org
Burles, Scott; Nollett, Kenneth M.; Turner, Michael S. (1999-03-19). "Big-Bang Nucleosynthesis: Linking Inner Space and Outer Space". arXiv:astro-ph/9903300.
แหล่งข้อมูลอื่น > บทความเชิงเทคนิค

Cyburt, Richard H.; Fields, Brian D.; Olive, Keith A.; Yeh, Tsung-Han (February 2016). "Big Bang Nucleosynthesis: 2015". Rev. Mod. Phys. 88 (1): 015004. arXiv:1505.01076. Bibcode:2016RvMP...88a5004C. doi:10.1103/RevModPhys.88.015004.
Burles, Scott; Kenneth M. Nollett; Michael S. Turner (2001). "What Is The BBN Prediction for the Baryon Density and How Reliable Is It?". Phys. Rev. D. 63 (6): 063512. arXiv:astro-ph/0008495. Bibcode:2001PhRvD..63f3512B. doi:10.1103/PhysRevD.63.063512. S2CID 117792085. Report-no: FERMILAB-Pub-00-239-A
Jedamzik, Karsten, "Non-Standard Big Bang Nucleosynthesis Scenarios". Max-Planck-Institut für Astrophysik, Garching.
Steigman, Gary, Primordial Nucleosynthesis: Successes And Challenges arXiv:astro-ph/0511534; Forensic Cosmology: Probing Baryons and Neutrinos With BBN and the CBR arXiv:hep-ph/0309347; and Big Bang Nucleosynthesis: Probing the First 20 Minutes arXiv:astro-ph/0307244
R. A. Alpher, H. A. Bethe, G. Gamow, The Origin of Chemical Elements เก็บถาวร 2013-02-07 ที่ เวย์แบ็กแมชชีน, Physical Review 73 (1948), 803. The so-called αβγ paper, in which Alpher and Gamow suggested that the light elements were created by hydrogen ions capturing neutrons in the hot, dense early universe. Bethe's name was added for symmetry
Gamow, G. (1948). "The Origin of Elements and the Separation of Galaxies". Physical Review. 74 (4): 505–506. Bibcode:1948PhRv...74..505G. doi:10.1103/physrev.74.505.2. These two 1948 papers of Gamow laid the foundation for our present understanding of big-bang nucleosynthesis
Gamow, G. (1948). "The Evolution of the Universe". Nature. 162 (4122): 680–2. Bibcode:1948Natur.162..680G. doi:10.1038/162680a0. PMID 18893719. S2CID 4793163.
Alpher, R. A. (1948). "A Neutron-Capture Theory of the Formation and Relative Abundance of the Elements". Physical Review. 74 (12): 1737–1742. Bibcode:1948PhRv...74.1737A. doi:10.1103/PhysRev.74.1737.
R. A. Alpher and R. Herman, "On the Relative Abundance of the Elements," Physical Review 74 (1948), 1577. This paper contains the first estimate of the present temperature of the universe
Alpher, R. A.; Herman, R.; Gamow, G. (1948). "Evolution of the Universe". Nature. 162 (4124): 774–775. Bibcode:1948Natur.162..774A. doi:10.1038/162774b0. S2CID 4113488.
Java Big Bang element abundance calculator
C. Pitrou, A. Coc, J.-P. Uzan, E. Vangioni, Precision big bang nucleosynthesis with improved Helium-4 predictions arXiv:1801.08023;
คดีเด็ด

| คดีเด็ด |
| --- | --- |
ประเภท: วาไรตี้ ตลกขบขัน ข่าว
พิธีกร: พิสิทธิ์ กีรติการกุล
บรรยายโดย: กฤษพล โพธิ์พิทักษ์ธานนท์ (2543–2566)
ดนตรีแก่นเรื่องปิด: Electro Roll : Phats & Small Deaf Mick's Throwdown & Because I Got It Like That
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 24
จำนวนตอน: 1301 ตอน
การผลิต
ผู้อำนวยการผลิต: โชคชัย ลาภรัตนากุล จาฤก กัลย์จาฤก
ผู้อำนวยการสร้าง: กิ่งแก้ว ไทรทองผาติคุณ ฤทัย บุณณะ
กล้อง: หลายกล้อง
ความยาวตอน: 60 นาที(2543–2558, 2560–2562, 2566) 45 นาที (2558–2560, 2566, 2567) ประมาณ 75 นาที (2562–2566)
บริษัทผู้ผลิต: กันตนา อิเมจิเนชั่น ริม (2543–2566)
ออกอากาศ
เครือข่าย: ช่อง 7HD
ออกอากาศ: 9 กันยายน 2543 (2543-09-09) – 30 ธันวาคม 2566 (2566-12-30)
เครือข่าย: ช่อง 3 เอชดี
ออกอากาศ: 3 กุมภาพันธ์ 2567 (2567-02-03) – ปัจจุบัน
การแสดงที่เกี่ยวข้อง
สุดยอดคดีเด็ด คดีเด็ดเฉพาะกิจ คดีเด็ด แห่งความทรงจำ
คดีเด็ด เป็นรายการโทรทัศน์ในประเภทข่าววาไรตี้ และตลกขบขัน ผลิตรายการโดย บริษัท กันตนา กรุ๊ป จำกัด (มหาชน) และเดิมผลิตร่วมกับ บริษัท อิเมจิเนชั่น ริม จำกัด พิธีกรประจำรายการคือ พิสิทธิ์ กีรติการกุล (หว่อง)ออกอากาศครั้งแรกทางสถานีโทรทัศน์สีกองทัพบกช่อง 7 เมื่อวันเสาร์ที่ 9 กันยายน พ.ศ. 2543 และออกอากาศครั้งสุดท้ายทางช่อง 7HD เมื่อวันเสาร์ที่ 30 ธันวาคม พ.ศ. 2566 จากนั้นจึงย้ายมาออกอากาศทางช่อง 3 เอชดี ตั้งแต่วันที่ 3 กุมภาพันธ์ พ.ศ. 2567 เป็นต้นไป ในชื่อใหม่ คดีเด็ด Secret File
รูปแบบรายการ > คดีเด็ด

ในปี พ.ศ. 2543 เป็นการรวบรวมเรื่องราวบอกเล่าคดีต่าง ๆ จากข้าราชการตำรวจของสำนักงานตำรวจแห่งชาติและเรื่องสั้นเป็นจริง เน้นความตลกขบขันโดยหลักจากนั้นก็จะมีละครสั้นจากคำบอกเล่าแสดงให้เข้าใจโดยง่าย ภายหลังในช่วงหลังของซีซั่นที่ 3เป็นต้นไปได้เพิ่มเจ้าของเรื่องเป็นเจ้าหน้าพนักงานของรัฐ(ข้าราชการพลเรือน)เข้ามาด้วยในซีซั่นที่ 13 เป็นต้นไปได้เพิ่มเจ้าของเรื่องจากทางบ้านในช่วงภาพจริง คนจริงเข้ามาด้วย (ในซีซั่นที่ 20 เป็นต้นไปได้เพิ่มเจ้าของเรื่องเป็นนักเรียน นิสิต นักศึกษา ศิษย์เก่า และอาจารย์ของสถานศึกษาต่าง ๆ มาด้วย)
ต่อมาในปี พ.ศ. 2555 เริ่มมีการบันทึกภาพข่าว ภาพจากโทรศัพท์มือถือหรืออินเตอร์เน็ต ภาพบันทึกการจับกุมของนักข่าว และกล้องหน้ารถ เป็นต้นมา ก่อนเล่าเรื่องผู้พากย์จะพูดว่า "เรื่องนี้เป็นภาพจริง ไม่ได้ถ่ายทำ คนที่เห็นในภาพก็เป็นคนจริงๆ ไม่ใช่ตัวแสดง" และตอนจบของแต่ละเรื่องในหมวดภาพจริง คนจริง ผู้พากย์ก็พูดว่า "ขอย้ำอีกที เรื่องนี้เป็นภาพจริง ไม่ได้ถ่ายทำ คนที่เห็นในภาพก็เป็นคนจริงๆ ไม่ใช่ตัวแสดง" ให้เสียงพากย์โดย "กฤษพล โพธิ์พิทักษ์ธานนท์ (กฤษ คดีเด็ด)"
ส่วนการนำเสนอเรื่อง รายการนำเสนอละครสั้นในช่วงต้นของรายการ และ ภาพจริงคนจริงในช่วงหลังของรายการ (พ.ศ. 2555 - 2566)
่วันที่ 6 กรกฎาคม พ.ศ. 2562 - 30 ธันวาคม 2566นำเสนอช่วงละครสั้นจะต้องอยู่ทางเรื่องแรกของในแต่ละช่วง ส่วนช่วงภาพจริงคนจริงมักจะอยู่ทางเรื่องที่สองหรือเรื่องสุดท้ายของในแต่ละช่วง
วันที่ 4 กุมภาพันธ์ 2566 - 30 ธันวาคม 2566 นำเสนอช่วงละครสั้นกับภาพจริงคนจริงจะต้องอยู่ทางเรื่องในช่วงแรก ช่วงต่อไปภาพจริงคนจริงเหมือนกันกับช่วงที่ 2-3 ส่วนช่วงท้ายละครสั้นกับภาพจริงคนจริงหรือเรื่องสุดท้ายเท่านั้น
วันที่ 22 เมษายน 2566 - 30 ธันวาคม 2566 นำเสนอช่วงภาพจริงคนจริงจะต้องอยู่ทางเรื่องในช่วงแรก ช่วงสุดท้ายภาพจริงคนจริงเหมือนกันกับช่วงที่ 1-2-3-4-5
ส่วนช่วงละครสั้นกับภาพจริงคนจริงจะต้องอยู่ทางเรื่องในช่วงที่ 2-4 และนำเสนอช่วงละครสั้นจะต้องอยู่ทางเรื่องในช่วงสุดท้าย
วันที่ 3 มิถุนายน 2566 - 30 ธันวาคม 2566 นำเสนอช่วงละครสั้นกับภาพจริงคนจริงจะต้องอยู่ทางเรื่องในช่วงที่ 1-3-5 ต่อไปภาพจริงคนจริงเหมือนกันกับช่วงที่ 1-5 ส่วนช่วงแรกกับภาพจริงคนจริงมีเรื่องเดียว ช่วงที่ 2 ทั้งหมด 3 เรื่อง ช่วงที่ 3 ทั้งหมด 2 เรื่อง ช่วงที่ 4 ทั้งหมด 3 เรื่อง ช่วงสุดท้ายกับภาพจริงคนจริงเหลือเรื่องเดียว ส่วนเรื่องสุดท้ายเป็นละครสั้น
โดยจำนวนเรื่องในแต่ละตอนของรายการ มีจำนวนตอนดังนี้
11-13 เรื่อง (ซีซั่นที่ 1, 3-15, 17-19 และ 23-24)
8-10 เรื่อง (ซีซั่นที่ 2, 15-17 และ 23)
14-16 เรื่อง (ซีซั่นที่ 19-21 และ 22-23)
17 เรื่อง (ซีซั่นที่ 22)
รูปแบบรายการ > คดีเด็ด Secret File

ใน Secret File ยังคงนำเสนอเรื่องสั้นสลับกับเรื่องจริง คนจริง โดยผู้พากย์จะพูดเรื่องจริงว่า "ขอย้ำอีกที เรื่องนี้เป็นภาพจริง ไม่ได้ถ่ายทำ คนที่เห็นในภาพก็เป็นคนจริงๆ ไม่ใช่ตัวแสดงแทน"(ถ้ากรณีมีสัตว์เลี้ยง เช่น แมว ก็เปลี่ยนจาก คนที่เห็นในภาพก็เป็นคนจริงๆ ไม่ใช่ตัวแสดงแทน เป็น แมวที่เห็นในภาพก็เป็นแมวจริงๆ ไม่ใช่ตุ๊กตา) แต่ได้เพิ่มช่วงใหม่เข้ามาคือช่วง คดีเด็ด คนดัง ที่นำเสนอละครสั้นจากเค้าโครงเหตุการณ์จริงของเหล่าคนดังแต่ได้มีการแต่งเติมเนื้อหาเข้าไปเล็กๆ น้อยๆ เพื่อความบันเทิง พร้อมสโลแกนว่า ขอย้ำอีกครั้ง เรื่องนี้เป็นเรื่องที่เกิดขึ้นจริง แต่ใช้ตัวแสดงแทนล้วน ๆ และมีการแต่งเติมนิดหน่อยเพื่อความบันเทิง จะอยู่ในช่วงที่ 4 ของรายการ ซึ่งเรื่องแรกในช่วง คดีเด็ด คนดัง คือเรื่อง สามกองร้อยปราบเสือดำแม่น้ำน้อย ของพลตำรวจโทเรวัช กลิ่นเกษร อดีตผู้บัญชาการตำรวจปราบปรามยาเสพติด (แต่ก่อนหน้านั้นในยุคของคดีเด็ดที่ออกอากาศทางช่อง 7 ก็เคยมีเหล่านายตำรวจชั้นผู้ใหญ่รวมถึงนายตำรวจคนดังมาถ่ายทอดเรื่องราวสนุก ๆ เช่นพลตำรวจเอกสมเพียร เอกสมญา) และคดีเด็ด ต่างแดน เป็นเรื่องที่เกิดขึ้นที่ต่างประเทศ แต่ก็มีการบรรยายให้สนุกสนานเช่นเดียวกัน ซึ่งจะใช้รูปภาพเสริมด้วยคลิปวิดีโอที่เป็นเค้าโครงเรื่องจริงจากต่างประเทศ โดยจะไม่มีเจ้าของคลิปเป็นผู้บรรยายซึ่งจะอยู่ในช่วงที่ 3 ของรายการ
การออกอากาศ > การออกอากาศซ้ำ

| สถานีโทรทัศน์ที่ออกอากาศ | วัน | เวลา | ช่วงเวลาที่ออกอากาศซ้ำ | หมายเหตุ |
| --- | --- | --- | --- | --- |

| ช่องมิราเคิล |  จันทร์-พฤหัสบดี | 18.20 - 19.00 | พ.ศ. 2552 - พ.ศ. 2561 | ในชื่อ คดีเด็ด คดีแปลก |
| ช่องมิราเคิล |  ศุกร์ | 18.00 - 19.00 | พ.ศ. 2552 - พ.ศ. 2561 | ในชื่อ คดีเด็ด คดีแปลก |
รายการพิเศษ > สุดยอดคดีเด็ด

สุดยอดคดีเด็ด เป็นการรวบรวมคดีที่ผู้ชมให้ความนิยมมากที่สุด เพื่อนำมาเสนอไว้ในกรณีพิเศษ ทุกวันหยุดนักขัตฤกษ์ (ออกอากาศสลับกับรายการสะเก็ดข่าววันหยุด) (ถ้าวันหยุดนักขัตฤกษ์อยู่ในวันเสาร์ ทางรายการจะใช้ชื่อว่ารายการคดีเด็ดแทน) แต่ในส่วนสุดยอดคดีเด็ดที่ออกอากาศวันเสาร์จะออกอากาศในช่วงปลายปี หรือ ในช่วงส่งท้ายปีเก่า ต้อนรับปีใหม่ โดยเป็นรวบรวมคดีที่ผู้ชมให้ความนิยมมากที่สุดในช่วงปีที่ออกอากาศ
รวบรวมเรื่องละครสั้นล้วน ๆ (จนถึงวันที่ 23 ตุลาคม พ.ศ. 2555)
รวบรวมเรื่องละครสั้นและเรื่องจริง ภาพจริง คนจริง (ตั้งแต่ 5 ธันวาคม พ.ศ. 2555 - 30 ธันวาคม พ.ศ. 2566)
รายการพิเศษ > คดีเด็ดเฉพาะกิจ

คดีเด็ดเฉพาะกิจ เป็นการรวบรวมคดีต่างๆ ซึ่งคล้ายกับคดีเด็ดรูปแบบปกติ แต่จะออกอากาศในช่วงวันหยุดนักขัตฤกษ์ เริ่มออกอากาศ​ครั้งแรกตั้งแต่ พ.ศ. 2545 (ปัจจุบันถูกยุบรวมกับรายการสุดยอดคดีเด็ดแทน)
รายการพิเศษ > การจำหน่ายในสื่อต่าง ๆ

รายการคดีเด็ดได้ออกวางจำหน่ายรูปแบบวีซีดีและวีดีโอเทป (VHS) โดยผู้ที่ถือสิทธิ์ในการวางจำหน่ายครั้งแรกคือ บริษัท หนังเอก จำกัด โดยวางจำหน่ายถึง 18 ชุดด้วยกันโดยได้นำคดีเด็ดที่ออกอากาศในช่วงปี พ.ศ. 2544 - พ.ศ. 2545 และ เรื่องที่นำเสนอเมื่อหลายปีที่ผ่านมา
ปี 2547 ทางบริษัท กันตนา ดิสทริบิวชั่น จำกัด ได้นำกลับมาจำหน่ายในรูปแบบวีซีดีเช่นเดิมในรอบที่ 2 ได้นำคดีเด็ดที่ออกอากาศในช่วงปี พ.ศ. 2546 - พ.ศ. 2547 ซึ่งเป็นชุดใหม่ในชื่อ "คดีเด็ด 2004 Special" จำนวน 10 ชุด
ปี 2553 ทางบริษัท โซนี่มิวสิคเอ็นเตอร์เทนเมนต์ จำกัด ได้นำกลับมาจำหน่ายในรูปแบบวีซีดีอีกครั้งในรอบที่ 3 หลังจากหยุดจากการวางจำหน่ายวีซีดีไปนาน 6 ปี ได้นำคดีเด็ดที่ออกอากาศในช่วงปี พ.ศ. 2553 จำนวน 3 ชุด จำหน่ายเพียงจำนวนจำกัด
ปี 2555-2556 ทางบริษัท แฮปปี้โฮมเอ็นเตอร์เทนเมนต์ จำกัด ได้นำกลับมาจำหน่ายในรูปแบบวีซีดีอีกครั้งในรอบที่ 4 ได้นำคดีเด็ดที่ออกอากาศในช่วงปี พ.ศ. 2554 - 2555 ซึ่งเป็นชุดใหม่และตอนใหม่ล่าสุดในชื่อ "รวมสุดยอดคดีเด็ด" จำนวน 8 ชุด
ในปี พ.ศ. 2544 ทางรายการได้จัดทำหนังสือคดีเด็ด ซึ่งนำเรื่องราวมาจากในรายการเองมารวมไว้ในแต่ละชุด สำหรับคนที่พลาดตอนใด ๆ ในรายการ
คดีเด็ด โดนใจ

รายการคดีเด็ด ได้จัดกิจกรรมโหวตเรื่องราวที่ผู้ชมชื่นชอบมากที่สุดในรายการของแต่ละสัปดาห์ขึ้นเป็นครั้งแรกเมื่อเดือนมีนาคม พ.ศ. 2544 (ในซีซั่นที่ 2) โดยให้โหวตผ่านโทรศัพท์บ้านของตนเองจนถึงเดือนธันวาคม พ.ศ. 2545 (ในซีซั่นที่ 4) เพื่อลุ้นรับรางวัลเป็นโทรศัพท์ PCT ซึ่งแจกกันเป็นรายเดือน ต่อมาในปี พ.ศ. 2546 (ในซีซั่นเดียวกัน) ทางรายการได้จัดกิจกรรมนี้อีกครั้ง แต่เปลี่ยนมาโหวตเป็นผ่าน SMS เปลี่ยนรางวัลเป็นของรางวัลมูลค่า 2,000 บาท และเปลี่ยนมาแจกเป็นรายสัปดาห์จนถึงระยะแรกในซีซั่นที่ 5 (ต้นปี พ.ศ. 2547) และต่อมา ทางรายการได้กลับมาจัดกิจกรรมนี้อีกครั้งในปี พ.ศ. 2549 (ตั้งแต่ซีซั่นที่ 7) โดยให้โหวตผ่านไปรษณียบัตร (ตั้งแต่กลางปี พ.ศ. 2559 เป็นต้นไป ได้เปิดช่องทางเพิ่มเติมเป็นการโหวตผ่านเฟซบุ๊กของรายการ) เพื่อลุ้นรับของที่ระลึกเป็นรายสัปดาห์มาจนถึงทั้งหมด 22 ปี
คดีเด็ด แห่งความทรงจำ

คดีเด็ด แห่งความทรงจำ ย้อนกลับไปเมื่อปี 2543 ที่ผ่านมา รวบรวมคดีเรื่องเก่าๆ มายาวนาน 22 ปี กลับมารับชมมอบให้ความสุขกันอีกครั้ง ใช้ช่วงตั้งแต่วันที่ 1-15 เมษายน 2566
แหล่งข้อมูลอื่น

คดีเด็ด ที่เฟซบุ๊ก
ยงยุทธ วิชัยดิษฐ

| ยงยุทธ วิชัยดิษฐม> ป.ช., ม.ว.ม. |
| --- | --- |

รองนายกรัฐมนตรี
ดำรงตำแหน่ง 9 สิงหาคม พ.ศ. 2554 – 30 กันยายน พ.ศ. 2555
นายกรัฐมนตรี: ยิ่งลักษณ์ ชินวัตร
ก่อนหน้า: สุเทพ เทือกสุบรรณ สนั่น ขจรประศาสน์ ไตรรงค์ สุวรรณคีรี
ถัดไป: สุรพงษ์ โตวิจักษณ์ชัยกุล 
รัฐมนตรีว่าการกระทรวงมหาดไทย
ดำรงตำแหน่ง 9 สิงหาคม พ.ศ. 2554 – 30 กันยายน พ.ศ. 2555
นายกรัฐมนตรี: ยิ่งลักษณ์ ชินวัตร
ก่อนหน้า: ชวรัตน์ ชาญวีรกูล
ถัดไป: จารุพงศ์ เรืองสุวรรณ
หัวหน้าพรรคเพื่อไทย
ดำรงตำแหน่ง 7 ธันวาคม พ.ศ. 2551 – 3 ตุลาคม พ.ศ. 2555
รักษาการแทน: วิโรจน์ เปาอินทร์
ก่อนหน้า: โดยนิตินัย: สุชาติ ธาดาธำรงเวช โดยพฤตินัย: สมชาย วงศ์สวัสดิ์ (รักษาการหัวหน้าพรรคพลังประชาชน)
ถัดไป: จารุพงศ์ เรืองสุวรรณ
 
ข้อมูลส่วนบุคคล
เกิด: 15 กรกฎาคม พ.ศ. 2485 (82 ปี) จังหวัดสุราษฎร์ธานี ประเทศไทย
พรรคการเมือง: เพื่อไทย (2551–2561)

ยงยุทธ วิชัยดิษฐ (เกิด 15 กรกฎาคม พ.ศ. 2485) เป็นนักการเมืองชาวไทย อดีตรองนายกรัฐมนตรี อดีตรัฐมนตรีหลายกระทรวง อดีตปลัดกระทรวงมหาดไทย อดีตสมาชิกสภาผู้แทนราษฎร อดีตหัวหน้าพรรคเพื่อไทย
ประวัติ

ยงยุทธ วิชัยดิษฐ เกิดเมื่อวันที่ 15 กรกฎาคม พ.ศ. 2485 ที่ตำบลบางกุ้ง อำเภอเมืองสุราษฎร์ธานี จังหวัดสุราษฎร์ธานี เป็นบุตรคนที่สองของสำรวม และพิณพาทย์ ในจำนวนพี่น้อง 7 คน ได้แก่
ธวัช วิชัยดิษฐ เลขาธิการนายกรัฐมนตรี (ชวน หลีกภัย) และเป็นสมาชิกสภาผู้แทนราษฎร สังกัดพรรคประชาธิปัตย์หลายสมัย (ถึงแก่อนิจกรรมจากอุบัติเหตุเครื่องบินตก เมื่อปลายปี พ.ศ. 2541)
ยงยุทธ วิชัยดิษฐ
โสภา รัตนางสุ
เกื้อกูล วิชัยดิษฐ (ถึงแก่กรรม)
พูนสุข นวลย่อง
สมพล วิชัยดิษฐ
พันตำรวจโท ไชยันต์ วิชัยดิษฐ (ถึงแก่กรรม)
ในปีพ.ศ. 2566 นายยงยุทธ ได้แจ้งความดำเนินคดี นางสาว ธัญวรินทร์ มาลัยนายจิรวุฒิ (สามีนางสาวธัญวรินทร์) นายพงษ์อนันต์  (บิดานางสาวธัญวรินทร์) และนางธัญวัลย์ (มารดานางสาวธัญวรินทร์)  ในข้อหาฉ้อโกงศาลพิจารณาฝังขังนางสาว ธัญวรินทร์ มาลัยในเวลาต่อมา
การศึกษา

ยงยุทธสำเร็จการศึกษา ชั้นอนุบาล-ประถมศึกษาปีที่ 3 ที่โรงเรียนมานิตานุเคราะห์ จังหวัดสุราษฎร์ธานี, ประถมศึกษาปีที่ 4 โรงเรียนเทศบาลฯ จังหวัดสุราษฎร์ธานี, มัธยมศึกษาปีที่ 1 โรงเรียนสิชลคุณาธารวิทยา อำเภอสิชล จังหวัดนครศรีธรรมราช, มัธยมศึกษาปีที่ 2-6 โรงเรียนอินทรพิสัย จังหวัดสุราษฎร์ธานี, มัธยมศึกษาปีที่ 7-8 โรงเรียนเตรียมอุดมศึกษา, ปริญญาตรี รัฐศาสตรบัณฑิต จุฬาลงกรณ์มหาวิทยาลัย เมื่อปี พ.ศ. 2507, ปริญญาโท รัฐประศาสนศาสตรมหาบัณฑิต (MPA) (เกียรตินิยม) จากสถาบันบัณฑิตพัฒนบริหารศาสตร์ (นิด้า) เมื่อปี พ.ศ. 2513, ประกาศนียบัตรการปกครองระดับท้องถิ่น วิทยาลัยการปกครอง ประเทศญี่ปุ่น เมื่อปี พ.ศ. 2517, ประกาศนียบัตรหลักสูตรนักปกครองระดับสูง วิทยาลัยการปกครอง เมื่อปี พ.ศ. 2522 และประกาศนียบัตรวางแผนและจัดรูปเมือง สหรัฐอเมริกา เมื่อปี พ.ศ. 2528
การทำงาน > รับราชการ

ยงยุทธเริ่มรับราชการเมื่อปี พ.ศ. 2509 ในตำแหน่งปลัดอำเภอชั้นตรี ที่อำเภอท่าชนะ จังหวัดสุราษฎร์ธานี ต่อมาได้โอนไปรับตำแหน่ง ปลัดเทศบาลเมืองภูเก็ต เมื่อปี พ.ศ. 2510 จากนั้นย้ายไปดำรงตำแหน่ง ปลัดเทศบาลในหลายจังหวัด สูงสุดเป็นที่ปลัดเทศบาลชั้นพิเศษ จากนั้นในปี พ.ศ. 2533 ก็ขึ้นเป็นปลัดจังหวัดสงขลาเป็นแห่งแรก หลังจากนั้นเมื่อปี พ.ศ. 2534 ย้ายไปเป็นผู้ตรวจราชการกรมการปกครอง และรองผู้ว่าราชการจังหวัดตรัง ต่อจากนั้น เมื่อปี พ.ศ. 2535 ก็กลับไปดำรงตำแหน่ง รองผู้ว่าราชการ ที่จังหวัดสงขลาอีกครั้ง และเมื่อปี พ.ศ. 2536 ก็ขึ้นสู่ตำแหน่งผู้ว่าราชการ ที่จังหวัดตรังเป็นแห่งแรก แล้วย้ายไปที่จังหวัดนครศรีธรรมราช (นักปกครอง ระดับ 10) แล้วเข้าสู่ส่วนกลาง ขึ้นเป็นรองปลัดกระทรวงมหาดไทย เมื่อปี พ.ศ. 2541 เป็นอธิบดีกรมที่ดิน เมื่อเดือนมีนาคม พ.ศ. 2543 จากนั้นกลับมาเป็นรองปลัดกระทรวงอีกครั้ง ในปี พ.ศ. 2544 แล้วขึ้นเป็นปลัดกระทรวงมหาดไทย เมื่อวันที่ 5 มีนาคม พ.ศ. 2545 เป็นเวลา 8 เดือน จนกระทั่งเกษียณอายุราชการในปีเดียวกัน